钦定古今图书集成/理学汇编/学行典/第064卷 > 礼记 > 《乐记》
## 钦定古今图书集成/理学汇编/学行典/第064卷 > 礼记 > 《乐记》

夫物之感人无穷，而人之好恶无节，则是物至而人
化物也。“人化物”也者，灭天理而穷人欲者也。

〈大全〉朱子曰：“情之好恶，本有自然之节，唯其不自知觉，无所涵养而大本不立，是以天则不明于内外，物又从而诱之，此所以流滥放逸而不自知也。苟能于此觉其所以然者，而反躬以求之，则其流庶乎其可制也。不能如是而唯情是徇，则人欲炽盛而天理灭息，尚何难之有哉

又

“君子乐得其道，小人乐得其欲。”“以道制欲”，则乐而不
乱；以欲忘道，则惑而不乐。

〈大全〉庐陵胡氏曰：“以道制欲”，《易》所谓“窒欲”；“以欲忘道”，《曲礼》所谓“从欲。”